*A határozati javaslat elfogadásához*

***egyszerű*** *többség szükséges,*

*az előterjesztés* ***nyílt ülésen tárgyalható****!*

*185. számú előterjesztés*

Bátaszék Város Önkormányzata Képviselő-testületének 2015. szeptember 16-án

15,00 órakor megtartandó **RENDKÍVÜLI** ülésére

*Bonyhádi úti ipari terület alap infrastruktúra tervezőjének kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Gerhát János településüzemeltetési ügyintéző    **Törvényességi ellenőrzést végezte:**  **Véleményezte:**  ------------- |

***Tisztelt Képviselő-testület!***

Bátaszék Város Önkormányzatának Képviselő-testülete a 175/2015.(VIII.26.) önkormányzati határozatával jóváhagyta a Bonyhádi úti ipari terület infrastrukturális fejlesztésről szól ajánlattételi felhívást, a felhívásra felkért tervező cégeket. Az ajánlattételi határidőig két darab érvényes ajánlat érkezett be önkormányzatunkhoz, melyet a mellékelt bontási jegyzőkönyvben olvashatnak.

A legkedvezőbb ajánlatot a Gemenc Bau Kft. (7100 Szekszárd, Tinódi u. 7.) nyújtotta be felhívásunkra, melynek összege bruttó 1.016.000,- Ft.

Előzetesen nettó kétmillió forint környékén prognosztizáltuk a költségeket, mely azért csökkent több mint a felére, mert mindkét ajánlatadó az ajánlatában kikötötte, hogy a villamos és a gáz terveket és költségbecsléseket nem tudja elkészíteni, elkészíttetni.

A villamos és gáz tervek elkészíttetése kapcsán felvettük a kapcsolatot az E.ON munkatársaival, hogy tervezőket ajánljanak a tervezések elkészítésére, de a tárgyalások még folynak. Ezen tervek elkészíttetésének költsége hasonló nagyságrendű lesz, így az előzetesen prognosztizált költségtől, nem sokkal fogunk elmaradni.

Kérem a tisztelt képviselő-testületet a fentiek megtárgyalására, és amennyiben jóváhagyja a koncepció terv elkészíttetését, úgy az alábbi határozati javaslat elfogadására.

**H a t á r o z a t i j a v a s l a t :**

**Bonyhádi úti ipari terület alap infrastruktura tervezőjének kiválasztására**

Bátaszék Város Önkormányzatának Képviselő-testület;

1. jóváhagyja a Bonyhádi úti ipari területre vonatkozó koncepció tervek elkészíttetését, és elfogadja a Gemenc Bau Kft. (7100 Szekszárd, Tinódi u. 7.) által ajánlott bruttó 1.016.000,- Ft-os tervezési ajánlatot.
2. felhatalmazza a város polgármesterét a tervezési szerződés Önkormányzat nevében történő aláírására.
3. a tervezéshez 1.016.000,- Ft-ot biztosít az önkormányzat 215. évi költségvetésének általános tartalék kerete terhére.

*Határidő*: 2015. szeptember 30.

*Felelős:* Dr. Bozsolik Róbert

(tervezői szerződés megkötéséért)

*Határozatról értesül:* Gemenc Bau Kft

Bátaszéki KÖH városüzemeltetési iroda

Bátaszéki KÖH pénzügyi iroda

irattár



